Document ID: 32002L0075

Direktiva Komisije 2002/75/ES
z dne 2. septembra 2002
o spremembi Direktive Sveta 96/98/ES o pomorski opremi
(Besedilo velja za EGS)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti in zlasti člena 80(2) Pogodbe,
ob upoštevanju Direktive Sveta 96/98/ES z dne 20. decembra 1996 o pomorski opremi [1], kakor je bila nazadnje spremenjena z Direktivo Komisije 2001/53/ES [2], ter zlasti prve in druge alinee člena 17 direktive,
ob upoštevanju naslednjega:
(1) Za namene Direktive 96/98/ES veljajo mednarodne konvencije, vključno s Konvencijo SOLAS iz leta 1974, in standardi preskušanja, skupaj z njihovimi spremembami, ki veljajo na dan 1. januarja 2001.
(2) Po 1. januarju 2001 so začeli veljati spremembe Konvencije SOLAS in drugih mednarodnih konvencij ter novi standardi preskušanja ali bodo začeli veljati kmalu.
(3) V navedenih instrumentih so bila določena nova pravila v zvezi z opremo, ki jo je treba namestiti na ladjah.
(4) Direktivo 96/98/ES je treba ustrezno spremeniti.
(5) Ukrepi, predvideni s to direktivo, so v skladu z mnenjem odbora, ustanovljenega po členu 12 Direktive Sveta 93/75/EGS [3] -
SPREJELA NASLEDNJO DIREKTIVO:
Člen 1
Direktiva 96/98/ES se spremeni:
1. Člen 2 se spremeni:
V točkah (c), (d) in (n) se datum "1. januar 2001" nadomesti z datumom "1. julij 2002";
2. Priloga A se nadomesti z besedilom iz Priloge k tej direktivi.
Člen 2
Oprema, navedena kot "nova postavka" v naslovu "oznaka postavke" Priloge A. 1, ki je bila izdelana pred datumom iz člena 3(1) v skladu s homologacijskimi postopki, ki so že veljali pred datumom sprejetja te direktive na ozemlju spodaj navedene države članice, pa tudi oprema, našteta v oddelkih 4 in 5 Priloge A.1, ki nosi oznako in je bila izdelana pred datumom iz člena 3(1), se lahko v dveh letih od datuma iz člena 3(1) da na trg in na ladjo Skupnosti, za katero je spričevala izdala država članica ali so bila izdana v njenem imenu v skladu z mednarodnimi konvencijami.
Člen 3
1. Države članice sprejmejo zakone in druge predpise, potrebne za uskladitev s to direktivo, najpozneje v šestih mesecih od datuma začetka njene veljavnosti. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji predpise nacionalne zakonodaje, sprejete na področju, ki ga ureja ta direktiva.
Člen 4
Ta direktiva začne veljati na dan objave v Uradnem listu Evropskih skupnosti.
Člen 5
Ta direktiva je naslovljena na države članice.
V Bruslju, 2. septembra 2002

Labels: 7
8
13
20